tomron87/hebrew-wikipedia-sentences-corpus huggingface dataset:
הוא יצא לאור כסינגל מתוך אלבומה "Babacar", ב-24 באוגוסט 1987, והפך ללהיט ברחבי אירופה, אמריקה (במיוחד בקוויבק ובחרוט הדרומי ) ואסיה (במיוחד ביפן).
השיר נכתב על ידי מישל ברז'ה, כמחווה לאלה פיצג'רלד, אך גם כמחאה נגד גזענות והמנון להעצמה אישית.
מבחינה מוזיקלית, "זה מתנדנד בין מקצבים בס מגולפים לפליז מהבהב".
השיר זמין גם בתקליטור ה-Évidemment, שיצא במרץ 1988. בנוסף, גרסה חיה מאלבום הקונצרט שלה "Le Tour de France" יצאה לאור בנובמבר אותה שנה.
השיר זכה להצלחה רבה בין 1987 ל-1988, והגיע למקום הראשון באוסטריה ובגרמניה בנוסף לעשרת המקומות הראשונים במצעדים בדנמרק, שוודיה, ספרד וארגנטינה.
בצרפת הסינגל הוסמך על ידי איגוד תעשיית ההקלטות הצרפתי כסינגל כסף על ידי והגיע למקום השני.
הופיע במצעד של "חמישים הגדולים" במהלך תשעה עשר שבועות, החל מ-24 באוקטובר 1987 הופיע במהלך תשעה שבועות ב"עשרת הגדולים".
בישראל, השיר דורג במקום ה-11 במצעד הלועזי השנתי של רשת ג' לשנת 1988. בנוסף, היא זכתה פעמיים ב"Victoires de la Musique".
הוא בוצע בשידור חי על ידי הזמרת הצרפתייה אליזה בתוכנית טלוויזיה בשנת 2002 ועל ידי הזמרת הבלגית קייט ראיין בגרסת דאנס בשנת 2008.
הגרסה של קייט ראיין לשיר היא הסינגל השלישי באלבומה "Free".
הוא יצא ב-6 במאי 2008 בבלגיה וב-9 במאי 2008 בשאר אירופה כסינגל.
הגיע למקום הראשון במצעד הספרדי, ובמקום השביעי במצעד הסינגלים הבלגי.
היא הגיעה גם לעשירייה הראשונה בגרמניה.
השיר נכנס לטבלת הסינגלים השוודית במקום ה-12, והגיע לשיא במקום השני.
בהולנד השיר הגיעה לשיאו במקום השני.
קייט ראיין שרה בשידור חי את "Ella, elle l'a" במהלך סיבוב ההופעות שלה בבריטניה בשנת 2008 והיא הוציאה את השיר ב-25 במאי 2009 כסינגל ראשון מהגרסה הבריטית של "FREE".
בשנת 1988, יצא קאבר ביוונית בשם Έλα ξανά (חזור שוב) על ידי בסי ארגיראקי שייצג את יוון באירוויזיון 1977.
בשנת 2002 סוקר את השיר אמה דאומאס, אווה כימוני, אורלי קונאטה, נולוואן לרוי ואן-לור סיבון, חמש מתמודדות "האקדמיה הצרפתית לכוכב 2", ובשנת 2003 בוצע פעם אחת על ידי הזמרת הצרפתייה אליזה.
גרסת "האקדמיה לכוכבים" מציגה באלבום "מנג'ל ברגר, צ'אנט האקדמיה".
הוא סוקר גם על ידי הזמרת הצרפתייה פאולין בקונצרט יום הבסטיליה בשאנף דה מארס בפריז בשנת 2008.
Elvira Presents Haunted Hits (בעברית: אלווירה מציגה להיטים רדופים) הוא אלבום אוסף ואלבום ליל כל הקדושים של הזמרת-יוצרת אלווירה.
האלבום יצא לאור בשנת 1988, על ידי חברת התקליטים ריינו רקורדס, לכבוד ליל כל הקדושים.
לאור הצלחתו, הוציאה פיטרסון בשנת 1994 אלבום ליל כל הקדושים נוסף, Elvira Presents Monster Hits.
אלבום ליל כל הקדושים יצא לאור מספר פעמים בארצות הברית, במספר גרסאות שונות.
Elvira Presents Monster Hits (בעברית: אלווירה מציגה להיטי מפלצות) הוא אלבום אוסף ואלבום ליל כל הקדושים השני של הזמרת-יוצרת אלווירה.
האלבום יצא לאור בשנת 1994, על ידי חברת התקליטים ריינו רקורדס, לכבוד ליל כל הקדושים.
גם באלבום זה בדומה לקודם, הוקלטו שירי ליל כל הקדושים שונים שיצאו במרוצת השנים.
לאור הצלחתו, הוציאה פיטרסון בשנת 1995 אלבום ליל כל הקדושים שלישי, Elvira Presents Revenge Of the Monster Hits.
Elm היא שפת תכנות פונקציונלי המתקמפלת ל-JavaScript על ידי המהדר של Elm ומותאמת באופן ייחודי לפיתוח אתרים ויישומים אינטראקטיביים עבור דפדפני אינטרנט כולל יצירת ממשקי משתמש גרפיים (GUI).
השפה פותחה על בסיס תפיסה איכותית ודגש על פשטות, שימושיות, ביצועים, ויציבות בזמן ריצה.
שפת התכנות Elm כשפת תכנות בסגנון של תכנות פונקציונלי מאופיינת במינימום שגיאות בזמן ריצה בפועל, הודעות שגיאה ידידותיות, עיבוד מחדש אמין וניהול גרסאות סמנטיות נאכף אוטומטית עבור כל חבילות Elm.
השפה נוצרה בשנת 2012 על ידי אוון קזאפליקי (Evan Czaplicki) במסגרת עבודת התזה שלו.
Elm תוכננה במקור בשנת 2012 על ידי אוון קזאפליקי במסגרת התזה שלו.
הגרסה הראשונה של Elm הגיעה עם דוגמאות קוד רבות ועורך קוד מקוון.
אוון הצטרף ל-Prezi בשנת 2013 על מנת לעבוד שם בפיתוח Elm, ובשנת 2016 עבר ל-NoRedInk כמפתח קוד פתוח.
באותה השנה גם הקים את הארגון "Elm Software Foundation".
המימוש הראשוני של המהדר של Elm התמקד ב-HTML, CSS ו-Javascript.
סט הכלים של השפה הורחב, ונוספו REPL (כתיבת קוד בקונסולה באמצעות הרצה של שורה אחר שורה, או בשמה המלא: Read Eval Print Loop), מנהל חבילות, דיבאגר (מנפה שגיאות) שניתן להריצו גם לאחור, ומתקינים לשפה אשר זמינים למערכות ההפעלה macOS ו-Windows.
בנוסף, ל-Elm יש ספריות קוד אשר נוצרו על ידי הקהילה , וכן עורך קוד מקוון מתקדם – Ellie, שניתן לשמור בו עבודה ולייבא ספריות קוד שיצרה הקהילה.
ארכיטקטורת Elm מבוססת תבנית ליצירת תוכנות אינטראקטיביות כגון אפליקציות אינטרנטיות ומשחקים.
תוכנה ב-Elm מחולקת ל-3 חלקים: View ,Model ו-Update (בקיצור: MVU).
תוכנות ב-Elm בנויות כך באופן טבעי, אך סוגים אחרים של פרויקטים (בעיקר front-end) יכולים גם להשתמש בשיטה זו, בשל יעילותה.
ה-Model אחראי על מצב האפליקציה, ה-View אחראי על החזרת המודל לתוך קובץ ה-HTML (דף האינטרנט), וה-Update מעדכן את ה-Model באמצעות שליחת הודעות אליו.
רעיון זה מזכיר את תבנית Model-View-Controller (או בקיצור, MVC), אשר פופולרית בתכנות אפליקציות עם ממשקי משתמש גרפיים (GUI).
בארכיטקטורת Elm, שליחת הודעות ל-Update היא הדרך היחידה לשנות את מצב התוכנה/אפליקציה.
באפליקציות מורכבות יותר, הודעות ל-Update יכולות להגיע ממקורות שונים: אינטראקציה עם המשתמש, אתחול המודל, תגובה לאירועים (events) חיצוניים כגון שינוי גודל החלון ושעון המערכת, ועוד.
Elm לא תומכת ביצירת מחלקות, ולפיכך לא תומכת בעיקרון הפולימורפיזם המתבטא ביצירתן, כגון יצירת פונקציות אשר פועלות על מספר מחלקות המקיימות ממשק או יורשת ממחלקת אב מסוימת, או פעולות גנריות אשר יכולות לקבל כל סוג נתונים.
לדוגמה, ב-Elm אין פעולת map גנרית, אשר מקבלת מבנה נתונים ופעולה, ומבצעת את הפעולה על כל אחד מהאיברים.
במקום, ישנן פעולות ספציפיות לכל סוג נתונים, אשר רצות משם המודול של סוג הנתונים.
לדוגמה, על מנת להריץ את פעולת ה-map ב-List וב-Set נקרא לפעולות List.map ו-Set.map בהתאמה.
לעומת זאת, בשפות פונקציונליות אחרות כגון Haskell או PureScript, ישנה פעולת Set אחת לכל סוגי הנתונים.
בשל כך, קיבל קזאפליקי (מפתח השפה) בקשות ליצירת פיצ'ר שכזה ב-Elm משנת 2015 והלאה (ייתכן שמוקדם יותר).
בנוסף לכך, כפי שהוצג על ידי כותב הספר "Elm In Action", בפרויקטים גדולים נדרשת חזרה על מקטעי קוד דומים ואף זהים, וכך המתכנת נדרש לכתוב קוד רב, עבור עבודה יחסית מועטה.
מקטעי קוד אלו נקראים boilerplate code .
Elixir היא שפת תכנות פונקציונלית וכללית, אשר תומכת בעיבוד מקבילי.
היא שוחררה לראשונה בשנת 2011 ורצה על המכונה הווירטואלית BEAM של שפת התכנות Erlang.
בנוסף, Elixir גם מספקת כלים פרודוקטיביים ועיצוב שניתן להרחיבו.
עיצוב זה תומך במטא-תכנות באמצעות תוכניות מאקרו, ובפולימורפיזם באמצעות פרוטוקולים.
הקהילה מארגנת אירועים שנתיים בארצות הברית, אירופה, ויפן, וכן אירועים קטנים וכנסים.
José Valim הוא היוצר של שפת התכנות Elixir.
מטרותיו היו לאפשר יכולת הרחבה ופרודוקטיביות גבוהות יותר במכונה הווירטואלית של Erlang תוך כדי שמירה על תאימות עם Erlang .
José Valim התכוון ליצור שפת תכנות בשביל יישומים ואתרים גדולים.
בהיותו מפתח בשפת התכנות Ruby, הוא השתמש בפיצ'רים של Ruby, Erlang, ו-Clojure על מנת ליצור יכולת עיבוד מקבילי גבוהה וכן זמן השהייה (latency) נמוך יותר.
Elixir תוכננה על מנת לטפל בכמויות גדולות של מידע.
מהירותה ויכולותיה הגבוהות מזכות את Elixir במקום מכובד בתעשיות הפיננסיות, הטלקומונקציה, והמסחר האלקטרוני (eCommerce).
מהודר לבייטקוד בשביל BEAM (המכונה הווירטואלית של Erlang).
בשפה הכל מקבל יחס של ביטוי
פעולות של Erlang יכולות להיקרא מתוך Elixir, ולהפך, מבלי להשפיע לרעה על זמן הריצה, בזכות ההידור לבייטקוד של Erlang.
מטא-תכנות המאפשר גישה ישירה לעץ תחביר אבסטרקטי (Abstract Syntax Tree, או בקיצור AST).
פולימורפיזם באמצעות מכניזם של "פרוטוקולים", אשר בוחרים איזה מימוש של תהליך פולימורפי להריץ בזמן ריצה.
דגש על רקורסיה ועל פעולות מסדר גבוה יותר (פעולות אשר מקבלות פעולה כפרמטר, או מחזירות פעולה), במקום הגישה האיטרטיבית (שינוי ערכים באמצעות לולאה)
עיבוד מקבילי באמצעות שימוש ב-Erlang.
כלים מובנים לניהול ספריות וקובצי עזר חיצוניים, הידור קוד, הרצת מבחנים, סידור הקוד בפורמטים, ניפוי שגיאות (דיבוג), ועוד.
תמיכה במחרוזות של Unicode ו- UTF-8 .
את הדוגמאות הבאות ניתן להריץ בקונסולת iex או לשמור בקובץ ולהריצן בשורת הפקודה בתחביר הבא: <elixir <filename.
Mix הוא כלי אוטומציה אשר מספק משימות לצורך יצירה, הידור, ובחינת פרויקטים, ניהול ספריות נתמכות (dependencies) וכדומה.
Phoenix היא תשתית פיתוח בסביבת האינטרנט אשר כתובה ב-Elixir ומממשים את מודל ה-Model View Controller, (או בקיצור MVC) בצד השרת.
Nerves היא פלטפורמה, תשתית, וסביבה המספקת כלים לצורך בניית מערכות ומכשירים משובצים מחשב.
"Embers" (בעברית: "גחלים") הוא שיר שהוקלט על ידי הזמר הבריטי ג'יימס ניומן.
השיר יצג את הממלכה המאוחדת באירוויזיון 2021.
ב-27 בפברואר 2020, רשות השידור הבריטית (BBC) הכריזה כי ניומן נבחר לייצג את הממלכה המאוחדת באירוויזיון 2020, עם השר "My Last Breath".
ב-19 בפברואר 2021, רשות השידור הבריטית אישרה כי ניומן ימשיך לייצג את הממלכה המאוחדת באירוויזיון 2021.
כחברה בחמש המדינות הגדולות, הממלכה המאוחדת מעפילה אוטומטית לגמר.
בגמר שנערך ב-22 במאי ניומן ביצע את השיר וסיים במקום האחרון כשקיבל אפס נקודות.
Embracer Group היא חברת אחזקות שפועלת בתחום פיתוח והפצת משחקי מחשב.
מטה החברה ממוקם בקרלסטד, שוודיה.
נכון לשנת 2021 היא מעסיקה מעל ל-7000 עובדים.
החברה הוקמה בשנת 2008 בשם Nordic Games על ידי לארס וינגרפורס ופלה לונדבורג.
בשנת 2011 הוקם משרד חדש בווינה ותוך זמן קצר פעילות משמעותית של החברה עברו לשם.
באותה שנה נרכשה חברה אמריקאית JoWooD Entertainment.
בשנת 2014 החברה שינתה את שמה ל-THQ Nordic תוך שימוש במותג שנרכז בשנת 2014. בשנת 2018 נרכשה חברת Koch Media Holding, בעלת מותג Deep Silver תמורת 121 מיליון $.
החברה המשיכה במדיניות הרכישות והמשיכה להתרחב.
על בסיס זה הוחלט על ארגון מחדש והקמת שמונה חטיבות נפרדות תחת חברת אחזקות.
נכון לשנת 2021 בבעלות החברה נמצאות 77 חברות פיתוח משחקים ב-45 מדינות.
יחידות הבחרה ממשיכות בפיתוח משחקים חדשים למשל "Huntdown" שפותח בשנת 2020.
Amplifier Game Invest מרכזת חברות בנות שנרכשו במהלך 2017–2021
Coffee Stain Holding שנרכשה בשנת 2018, המטה ממקום בשוודיה
DECA Games שכוללת בין היתר חברה ישראלית CrazyLabs מאוגוסט 2021.
Easybrain שהוקמה באפריל 2021 בלימסול.
Gearbox Entertainment שהוקמה באפריל 2021 על בסיס אחזקות בארצות הברית (Gearbox Software) וקנדה.
Koch Media עם המטה באוסטריה.
היא מחזיקה את היחידות Deep Silver
Saber Interactive עם המטה בפורט לודרדייל שנרכשה בפברואר 2020 בעלת פריסה של משרדים אזוריים ברחבי העולם וכ-1500 עובדים.
THQ Nordic- בין היחידות הוותיקות של החברה עם המטה בווינה משנת 2016. בבעלות החטיבה נמצאות משרדי מפתחי משחקים ברחבי העולם.
אמבלם הלת' היא חברה אמריקאית ללא כוונת רווח, המספקת שירותי ביטוח לכ-3 מיליון לקוחות.
המטה הראשי של החברה נמצא בניו יורק, ארצות הברית.
החברה הוקמה בשנת 2006 לאחר מיזוג בין איגוד הבריאות הקבוצתי של ניו יורק (Group Health Incorporated) לבין תוכנית ביטוח הבריאות בניו יורק (Health Insurance Plan of Greater).
שני האיגודים האמריקאיים הפכו לחברת ביטוח הבריאות הגדולה ביותר במדינת ניו יורק.
לאחר המיזוג החברה מיתגה את עצמה מחדש תחת השם אמבלם הלת' (EmblemHealth) והצהירה שחברי הדירקטוריון יורכבו מעובדים של שתי החברות.
מטה החברה ממקום בבניין ברחוב ווטר 55 במנהטן.
בחודש נובמבר 2012, החלה החברה לספק שירותי בריאות לתושבים נוספים ברבעים הארלם, קמבריה הייטס, קווינס וצ'יינה טאון.
בחודש מאי 2013, מונה פרנק בראנצ'יני (Frank Branchini) למנכ"ל החברה.
בחודש ספטמבר 2015, מונתה קארן איגנני (Karen Ignagni) לתפקיד מנכ"ל החברה.
בתאריך 25 במרץ 2016, אמבלם הלת' על שיתוף פעולה עם חברת נורת'וול הלת' (Northwell Health).
בחודש אפריל 2016, החלה החברה לספק שירותי בריאות לתושבים נוספים בשכונת קראון הייטס.
בחודש מרץ 2020, זכתה החברה בשני פרסי סטיבי בתחום המכירות ושירות הלקוחות במגזר ביטוח הבריאות.
Ellas Soy Yo (בעברית: אני הן) הוא שיר שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן השנים עשר שלה, Diosa de la Noche.
השיר יצא לאור ב-5 בנובמבר 2018, על ידי חברת התקליטים יוניברסל מיוזיק לטין אנטרטיינמנט, כסינגל השלישי מתוך האלבום.
בשונה משני הסינגלים הקודמים, לא הצליח השיר להיכנס למצעד הסינגלים של מקסיקו.
השיר נכתב על ידי גלוריה טרווי ומרסלה דה לה גרזה והופק על ידי ארמנדו אווילה ומאפיה.
השיר עוסק בכך שטרווי שרה על מעשי אונס ועודף אוכלוסייה.
לאורכו של השיר, היא מדברת על כאב לב שהיא חוותה ומבקרת את העובדה שיש אנשים שמנסים לגלם את תפקידו של אלוהים.
מעבר לכך, מציינת טרווי את נושא האלימות נגד נשים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.
הווידאו קליפ הרשמי של השיר פורסם ב-6 בנובמבר 2018. הקליפ הוא מעין הופעה חיה של טרווי עם השיר, תוך שימוש בפסנתר.
לאורכו, ניתן לראותה מבצעת את השיר ומנגנת בפסנתר בו-זמנית, עד שלקראת סוף ההופעה, מצטרפות אליה זמרות ליווי ומאחוריה מוקרנות על מסך גדול ממדים תמונות של נשים מוכות.
נכון לאפריל 2022, מונה הצפיות של הקליפ עומד על למעלה מ-20 מיליון צפיות.
אזורתאריך יציאהפורמטחברת תקליטיםמקורעולם5 בנובמבר 2018הזרמת מוזיקה • הורדה דיגיטליתיוניברסל לטין
Emails I Can't Send (בעברית: "אימיילים שאני לא יכולה לשלוח") הוא אלבום האולפן החמישי של הזמרת-יוצרת האמריקאית סברינה קרפנטר.
האלבום יצא לאור ב-15 ביולי 2022, על ידי חברת התקליטים איילנד רקורדס.
זהו אלבום האולפן הראשון של קרפנטר עם החברה.
קרפנטר יצאה לסיבוב ההופעות הנקרא "Emails I Can't Send Tour" בספטמבר 2022, לקידום האלבום.
ביוני 2019, תוך כדי קידום אלבום האולפן הרביעי שלה, Singular: Act II, מגזין מארי קלייר דיווח כי קרפנטר החלה לעבוד על אלבום אולפן חמישי.
בשנת 2020, היא הוציאה את "Honeymoon Fades" ושירים שנועדו לתמוך בקריירת המשחק שלה כמו "Let Me Move You" עבור הפסקולים של "בתוך הקצב" ו"עננים".
בינואר 2021, קרפנטר חתמה על חוזה הקלטות באיילנד רקורדס, לאחר ארבעה אלבומים עם הוליווד רקורדס והוציא את השיר "Skin".
השיר הגיע למקום ה-48 במצעד הבילבורד הוט 100, והפך לכניסה הראשונה שלה למצעד.
קרפנטר סיפרה לטין ווג בספטמבר 2021 שרבים משירי האלבום נכתבו ממיילים שכתבה לעצמה, כמו השיר ששיתפה ב-7 באוגוסט עם השם "intro", שנחשף מאוחר יותר כשיר הנושא של האלבום.
היא גם חשפה שהיא סיימה את הקלטת האלבום בניו יורק עם ג'וליה מייקלס, ג'ייפי סאקס, ג'ון ריאן ולירוי קלמפיט, לאחר שעברה לרובע הפיננסי של מנהטן, ביוני 2021. קרפנטר אישר בדה טונייט שואו של ג'ימי פאלון שהאלבום יצא בשנת 2022.
ביולי 2025, קרפנטר ציינה שלוש שנים לצאת האלבום בפוסט רגשי וכתבה כי האלבום מהווה עבורה "שער" לרגעים מיוחדים רבים שלא יכלה לצפות מראש.
קרפנטר סיפרה כי תהליך יצירת האלבום כלל "ללמוד את עצמה מחדש", וכי זה האלבום שהיא הכי גאה בו עד כה.
ארגוןרשימהמיקוםמקורבילבורד50 האלבומים הטובים ביותר של שנת 202219
+ תאריכי יציאות לאור ופורמטים עבור Emails I Can't Sendמדינהתאריךפורמטחברת תקליטיםמקורכלל העולם15 ביולי 2022הורדה דיגיטלית • הזרמת מוזיקה • תקליטוראיילנד רקורדס
The Emails I Can't Send Tour הוא סיבוב ההופעות הרביעי של הזמרת האמריקאית סברינה קרפנטר, על מנת לקדם את אלבום האולפן החמישי שלה Emails I Can't Send (2022).
סיבוב ההופעות החל ב-29 בספטמבר 2022 באטלנטה, ארצות הברית והסתיים ב-20 באוקטובר 2022 באורלנדו, ארצות הברית, הכולל 14 הופעות לאורך חלק אחד בצפון אמריקה.
ב-31 ביולי 2022, קרפנטר פרסמה תמונת ילדות שלה בחשבון האינסטגרם שלה, עם הכיתוב "איזה שירים הייתם רוצים לשמוע בסיבוב הופעות [...] מבקשת מחבר" - רמז על צאת לסיבוב הופעות.
בחודש אוגוסט, כאשר קרפנטר התראיינה למגזין ווג, היא חשפה שכשהאלבום החדש שלה היה מאוד אישי בשבילה, היא הרגישה שסיבוב הופעות לקידום האלבום יהיה "אולי המופע הכי כיפי" שהיא תופיע בו אי פעם - והייתה "מאוד נרגשת" על כך.
ב-15 באוגוסט, הכריזה קרפנטר על צאת סיבוב ההופעות בצפון אמריקה על מנת לקדם את אלבומה וגם על שמו של אלבום האולפן החמישי שלה, Emails I Can't Send (2022), במקביל חשפה את תאריכי המופע והמיקומים ל-12 הופעות עם הזמנה מוקדמת למכירת כרטיסים.
זהו סיבוב ההופעות הראשון שלה מזה שלוש שנים מאז סיבוב ההופעות הקודם שלה "Singular Tour" בשנת 2019.
עקב ביקוש נוסף במכירה המוקדמת נוסף מופע שני בניו יורק ב-5 באוקטובר 2022. מופע נוסף גם בטורונטו, קנדה ב-10 באוקטובר 2022.
ב-12 בדצמבר 2022, היא הכריזה על לג שני בצפון אמריקה של סיבוב ההופעות, המתוכנן ממרץ עד סוף מאי 2023, הכולל 39 הופעות.
בפברואר 2023 הודיעה קרפנטר כי היא תופיע גם בבריטניה ואירלנד בנוסף לערים נוספות באירופה.
במהלך ההופעה בבוסטון, ביצעה קרפנטר את השיר "You're So Vain" (קאבר של קארלי סימון) במקום השיר "Bust Your Windows".
"Ella Baila Sola" הוא שיר של ההרכב המקסיקני האזורי אזלבון ארמדו והזמר המקסיקני פסו פלומה.
הוא יצא לאור ב-17 במרץ 2023, באמצעות DEL רקורדס ופראג'ין פארליי.
השיר נכתב על ידי הסולן של הלהקה פדרו ג'וליאן טובאר.
הוא הפך לוויראלי בטיקטוק והפך לשיר המקסיקני האזורי הראשון בהיסטוריה שהגיע לעשירייה הפותחת במצעד הבילבורד הוט 100, וכן למקום הראשון במצעד הבילבורד גלובל 200.
הסולן פדרו טובאר תיאר את העבודה עם פלומה כ"כנראה אחד משיתופי הפעולה הטובים ביותר" שלו, שכן הם הסתדרו היטב באולפן, והצהיר כי הוא מעריך את שיתוף הפעולה מכיוון ש"זה הועיל" לשניהם.
שני האמנים אף הביעו את הפתעתם מהצלחת השיר.
ארגוןרשימהדירוגמקוררולינג סטון100 השירים הטובים ביותר לשנת 20231בילבורד100 השירים הטובים ביותר של 2023: בחירות הצוות31
השיר הגיע למקום הראשון במצעד השירים הלטיניים האמריקאי ב-15 באפריל 2023, והפך לשיר המקסיקני האזורי הראשון שהגיע לעשירייה הפותחת במצעד הבילבורד הוט 100 בשבוע שלאחר מכן, וכן לשיר הראשון של האמנים שהגיע לעשירייה הפותחת במצעד.
הוא הגיע בשיאו למקום החמישי במצעד הבילבורד הוט 100, ולמקום הראשון במצעד הבילבורד גלובל 200 בשבוע שלאחר מכן.
מקוםתאריםמכירות ארצות הברית (RIAA) פלטינה ×4 (לטיני)240,000
Embratel היא חברת תקשורת ברזילאית גדולה שבסיסה בריו דה ז'ניירו.
היא פועלת בתחום הטלפוניה, האינטרנט, טלוויזיה בכבלים ועוד.
מאז 2003, היא נמצאת בבעלותה של אמריקה מוביל, ענקית התקשורת המקסיקנית.
החברה הוקמה בשנת 1965 כזרוע לשיחות טלפון בין-עירוניות של חברת התקשורת Telebras.
מטה החברה הוקם בריו דה ז'ניירו.
בשנת 1998 היא נרכשה על ידי חברת התקשורת האמריקאית MCI Communications.
בשנת 2003 היא עברה לבעלות תאגיד אמריקה מוביל ממקסיקו.
החברה מהווה שחקן משמעותי בשוק התקשורת בברזיל.
בבעלותה רשת סיבים אופטיים ומספר לוויינים.
בנוסף לרשת סיבים אופטיים ביבשה בבעלותה 4 מערכות שהונחו באוקיינוס ומקשרים את ברזיל עם מדינות שכנות, ארצות הברית ואירופה.
בשנת 2008 החלה החברה להפעיל שירות טלוויזיה בתשלום Via Embratel.
השרות פעול ב-Ku-band ומבוסס על לוויין Star One C2.
מניות החברה נסחרות בבורסה לניירות ערך B3 בסאו פאולו.
הלוויין הראשון של החברה שוגר בשנת 1985. הלוויין נבנה על ידי יוז איירקראפט וכלל 24 משיבים ב-C band.
בשנת 2000 תחום זה עבר לאחריות חברת הבת Embratel Star One.
שוגר כ-AMC 12. פעיל 15 ביולי 2015Star One C4 מרכז החלל הגיאני/אריאן 55,635 Thales Alenia Space פעיל 21 בדצמבר 2016Star One D1 מרכז החלל הגיאני/אריאן 56,443 Thales Alenia Space פעיל 30 ביולי 2021Star One D2 מרכז החלל הגיאני/אריאן 56,190 Thales Alenia Space פעיל
הוא יצא לאור ב-1 בנובמבר 2024 תחת הוצאת חברות ההפקה של הסרט וחברת סוני מיוזיק.
הסרט "אמיליה פרז" בבימויו של ז'אק אודיאר מספר את סיפורו של ברון סמים מקסיקני, מניטס דל מונטה, שמחליט לפרוש ולעבור ניתוח לשינוי מגדר כדי להפוך לדמות הראשית בסיפור.
בסרט מככבים זואי סלדנה בתפקיד ריטה, סלינה גומז בתפקיד ג'סי, וקרלה סופיה גסקון בתפקיד מניטס דל מונטה/אמיליה פרז.
הסרט מתאר את מערכות היחסים בין הדמויות, במיוחד בין מניטס לעורכת הדין ריטה, ובינה לבין אשתה ג'סי.
המוזיקה בסרט, שנכתבה על ידי קלמנט דוקול וקמיל, קשורה באופן הדוק לעלילה ומביאה לידי ביטוי רגשות והתפתחות הדמויות.
הסרט מתרחש בעיקר במקסיקו סיטי, אך צולם באולפנים בפריז, מתוך כוונה לשלב בין ריאליזם לבין סצנות מוזיקליות שמנתקות את הצופה מהמציאות ומעבירות מסרים עמוקים דרך תנועה, מוזיקה ותפאורה.
הוא לא כמשלב מוזיקה מסורתית מקסיקנית, אלא כזה שמשקף את הסיפור ואת ההקשר התרבותי דרך השפה והמוזיקה.
שירי הסרט הוקלטו מראש באולפן, אך חלקם שולבו עם הופעות חיות של השחקנים במהלך הצילומים.
הסרט הוקרן לראשונה בפסטיבל הקולנוע בקאן בחודש מאי 2024 והוקרן גם בפסטיבל הסרטים הבין-לאומי בטורונטו.
תהליך כתיבת המוזיקה החל עוד לפני סיום כתיבת התסריט, כאשר אודיאר העביר למלחינים מסמך בן 20 עמודים בלבד, ונמשך לאורך תהליך הצילום ואף לאחר מכן.
השירים נכתבו בשפה הספרדית בעזרתם של יועצים לשוניים כמו קרלה אבילס ואיגנסיו צ'אבז, על מנת לשמר דיוק תרבותי ושפה עשירה.
תהליך כתיבת המוזיקה לווה בדיונים מתמשכים בין הבמאי למלחינים כדי להתאים את השירים לנרטיב, לדמויות ולרגשות שמועברים בכל סצנה.
השירים בסרט נכתבו על ידי קלמנט דוקול וקמיל, כשהשיר הראשון שנכתב היה "Para", המוגדר כהמנון לצדק חברתי.
בסך הכל, המלחינים כתבו 16 שירים מקוריים עבור הסרט, לצד פסקול המבוסס על צלילים קוליים.
עלילת הסרט מוצגת באמצעות קטעים מוזיקליים מגוונים המשלבים רוק, פופ, ראפ, בלדות, קריוקי וסגנונות שונים וכל השירים מבוצעים בספרדית.
המוזיקה בסרט אינה מוגדרת בז'אנר ספציפי אלא מתפתחת בהתאם לשינויי הדמויות והעלילה.
השיר "Subiendo (Part 1)" מאת קמיל, קלמנט דוקול ומקהלה מקסיקנית מופיע בתחילת הסרט ומשמש כנעימת רקע במעברי סצנות ונופים.
השיר "El Alegato" בביצוע זואי סלדנה מופיע כקטע מוזיקלי ראשון בסרט, בו ריטה שרה על מקרה משפטי שהיא עובדת עליו, המדגיש את חשיבות מערכת המשפט עבור הדמות.
"Todo y Nada" בביצוע סלדנה מתרחש בסצנה בה ריטה מקבלת שיחת טלפון מסתורית מברון הסמים מניטס בזמן שהיא מתלבטת על כיוון חייה.
"El Encuentro" בביצוע קרלה סופיה גסקון הוא שיר קצר בסגנון ראפ בו מניטס מבטא את הצעתו לריטה עם אזהרה שאין דרך חזרה.
"La Vaginoplastia" בביצוע סלדנה מתארת את החקירה שלה בתאילנד לגבי ההליכים הרפואיים הדרושים לשינוי המגדרי של מניטס.
"Lady" הוא דואט של סלדנה ומארק איווניר בו ריטה משכנעת את הדוקטור לקחת על עצמו את ניתוחי השינוי של מניטס, תוך דיון על השפעת השינוי הפנימי על החברה.
"Deseo" בביצוע קמיל וגסקון מבטא את כמיהתו של מניטס להפוך לאישה ונחשב לשיר פרידה מהחיים הישנים ומהמשפחה שלו.
השיר "Swing Supreme" של רובי ויליאמס משנת 2013 מופיע כשהעלילה מתקדמת ארבע שנים קדימה וריטה פוגשת שוב את אמיליה בלונדון.
השיר "Por Casualidad" מבוצע על ידי קמיל, גסקון וסלדנה.
הוא מושמע לאחר כ-45 דקות, כשאמיליה מסבירה לריטה שהמפגש ביניהן אינו מקרי, וכי היא רוצה שריטה תעזור לה להתאחד עם ילדיה במקסיקו.
השיר "Bienvenida" מבוצע על ידי סלינה גומז ומופיע לאחר כ-52 דקות.
ג'סי, דמותה של גומז, שרה ורוקדת בחדר החדש שלה בבית של אמיליה במקסיקו.
היא מביעה את חוסר שביעות רצונה מחייה במקסיקו ואת תחושת הכליאה בחיי הפאר שסביבה.
השיר "Mis Siete Hermanas y Yo" מבוצע על ידי סיומארה אהומדה קיטו ומושמע לאחר כ-56 דקות, בסצנה שבה אישה מחלקת פליירים על בנה הנעדר.
זה מעורר השראה באמיליה להקדיש את חייה למציאת נעדרים בעזרת ריטה.
השיר "Papá" מבוצע על ידי חואן פבלו מונטהרוביו וגסקון, מושמע לאחר כשעה.
בנו של אמיליה שר על געגועיו לאביו מניטס, ומציין שאמיליה מזכירה לו את אביו, בעיקר דרך הריח שלה.
השיר "Para" מבוצע על ידי איצה טרן, איבן רואיז דה ולאסקו ומקהלה מקסיקנית.
הוא מושמע לאחר שעה ושבע דקות, כשהמון אנשים מתנדבים לעזור בקרן של אמיליה, La Lucecita, שמוקדשת למציאת נעדרים.
השיר "Amor a Primera Vista" מבוצע על ידי בלינדה, לאלו ולוס אנחלס אזולס.
הוא מושמע לאחר שעה ועשר דקות, ומציג את גוסטבו, אהובה של ג'סי, שנראה נוסע ברכב כשהשניים נראים מאוהבים מאוד.
בסצנה מרכזית, הדמות ריטה (זואי סלדנה) מבצעת שיר בשם "El Mal" שמשלב ראפ ורוק, כאשר סלדנה תרמה רבות לעיצוב השיר בסגנונה הייחודי.
השיר, שמבוצע בסצנת אירוע גיוס כספים, עבר שישה שינויים עד שהגיע לגרסתו הסופית ועוסק בגינוי צביעותם של פוליטיקאים ומנהיגים מושחתים.
אודיאר שילב נאום של אמיליה בתוך הסצנה של השיר "El Mal" כדי להעצים את המסר.
השיר "El Amor" מבוצע על ידי קמיל, קארלה סופיה גסקון ואדריאנה פאז.
הוא מושמע לאחר שעה ו-27 דקות, כשהאמיליה מתארת את האתגרים של חיים כפולים, בין תחושת החופש הפנימי לבין ההסתרה החיצונית.
סלינה גומז מבצעת את השיר "Mi Camino", שבו הדמות שלה (ג'סי) עוברת תהליך של התפתחות אישית והעצמה.
השיר נכתב בהשראת חוויותיה האישיות של גומז, ובפרט החוויות המתוארות בסרט "Selena Gomez: My Mind & Me", והוא מדגיש את העצמאות והאהבה העצמית של הדמות ג'סי.
המלחינים התאימו את השיר למנעד הקולי של גומז, שהתעקשה לבצע אותו בסולם גבוה יותר למרות קולה הנמוך.
השיר "Perdóname" מבוצע על ידי קמיל וקארלה סופיה גסקון.
הוא מושמע לקראת סיום הסרט, כאשר אמיליה מתוודה בפני ג'סי במהלך קרב יריות על כך שהיא הייתה בעבר בעלה, מניטס, מה שמשנה את עולמה של ג'סי לחלוטין.
השיר "Las Damas que Pasan" מבוצע על ידי אדריאנה פאז ומקהלה מקסיקנית.
הוא מושמע בסוף הסרט, כאשר המונים צועדים ברחובות לזכרה של אמיליה, שהפכה לדמות קדושה ונערצת לאחר מותה.
לפני צאת הפסקול הרשמי, יצא לאור מיני-אלבום הכולל חמישה שירים מקוריים שהולחנו על ידי קלמנט דוקול וקמיל ונכתבו בשיתוף פעולה עם ז'אק אודיאר.
הפסקול המלא של הסרט שוחרר ב-1 בנובמבר 2024 על ידי Sony Masterworks וכולל שירים מקוריים בביצוע השחקנים זואי סלדנה, קרלה סופיה גסקון, סלינה גומז, מארק איווניר, אדריאנה פאז ואחרים, לצד פסקול שנכתב על ידי קלמנט דוקול וקמיל.
המלחינים קיבלו את פרס הפסקול בפסטיבל קאן, וכן זכו להכרה נוספת בפסטיבל הסרטים הבינלאומי בטורונטו.
בביקורת שפורסמה ב, נכתב כי הפסקול של הסרט משמש ככלי נרטיבי משמעותי ותורם לאווירה הכוללת של הסרט וכי שיר הניתוח "La Vaginoplastia" הוא דוגמה בולטת ליצירתיות הפסקול, המשלב מילים טכניות של ניתוחים עם מנגינה קליטה ותנועות מצלמה תיאטרליות, מה שמוסיף למימד הוויזואלי והרגשי של הסצנה.
בפרט צוין כי הביצועים של זואי סלדנה וקרלה סופיה גסקון משולבים היטב בשירים, מה שמחזק את הדמויות ומעשיר את עומקן.
אך עם זאת, נכתב כי לעיתים הפסקול מרגיש עמוס יתר על המידה, מה שעלול להקשות על הצופה לעקוב אחר המתרחש ולהתמקד בנרטיב וכי השימוש הרב בז'אנרים מוזיקליים שונים יכול להיות מבלבל לחלק מהצופים ולא תמיד מצליח לייצר אחידות מוזיקלית לאורך הסרט.
יש ביקורת על כך שהשירים, אף שהם מרשימים, לעיתים חורגים ממבנה הסיפור ונותנים תחושה של הפסקה מהעלילה.
בביקורת שפורסמה באמפייר, הפסקול זכה לשבחים על מקוריותו, וצוין כי השילוב של שירים בתוך הסיפור הופך את הסרט לנדיר בנוף הקולנועי, במיוחד בז'אנר המוזיקלי.
עם זאת, נכתב כי חלק מהשירים מתמקדים יתר על המידה בהיבטים פיזיים של הדמויות (כמו בניתוחים), באופן שנתפס כ"מסורבל ולא מתחשב", בפרט, שיר שבו דמות הרופא שר על איברים אינטימיים נתפס כלא רגיש ועורר תחושת אי נוחות.
בביקורת של אתר "Vulture", צוין כי הפסקול משקף את סגנון הסרט ומשתלב אורגנית בתוך העלילה במקום להיות אלמנט חיצוני שמוסיף "מתיקות" בלבד וכי יש לו איכות חזקה שמתאימה לקצב ולרוח הסרט, עם מנגינות שמרגישות כאילו הן נולדו מתוך המיליה הקולנועי של הסרט.
בנוסף נכתב כי הביצועים של השחקנים לשירים, במיוחד של גסקון, מצליחים להחיות את המוזיקה ולהדגיש את השינויים הרגשיים והזהותיים של הדמויות.
עם זאת, יש ביקורת על כך שהמוזיקה, אף שהיא נועזת, עלולה להיתפס כ"כבדה" או מוגזמת לחלק מהצופים, במיוחד כשמדובר בשירים עם מילים טכניות כמו "לרינגופלסטי" ו"ננו-פלסטי" וכי חלק מהביצועים המוזיקליים, כגון סצנת הטעינה של רובים בליווי שיר, עשויים להיראות לא מותאמים להקשר התרבותי או הפוליטי של הנושאים שהם מתארים.
"Elizabeth Taylor" (בעברית: "אליזבת טיילור") הוא שיר מאת הזמרת-יוצרת האמריקאית טיילור סוויפט, הכלול באלבום האולפן השנים-עשר שלה, The Life of a Showgirl, שראה אור ב-3 באוקטובר 2025 בהוצאת חברת התקליטים ריפבליק רקורדס.
השיר נכלל כרצועה השנייה באלבום ונחשב בעיני מבקרים ליצירה מרכזית בו, המשקפת את אחד מנושאי העל המובהקים שלו: דימוי האישה הציבורית, הניצבת בין זוהר מתעתע לבין כאב קיומי.
השיר נכתב והופק בידי סוויפט בשיתוף עם מקס מרטין ושלבאק, ומאופיין בסגנון רטרו של סינת'-פופ ודאנס-פופ, המזכיר את סצנת הפופ של שנות ה-80.
הכרזתה של סוויפט על השיר התקבלה במסגרת ההודעה על אלבומה The Life of a Showgirl, שנמסרה ב-13 באוגוסט 2025 במהלך פרק של הפודקאסט "New Heights" בהנחיית בן זוגה, שחקן הפוטבול טרוויס קלסי.
כבר אז נרמז כי השיר יהווה מחווה לגדולתן של נשות הוליווד הקלאסיות, ובראשן אליזבת טיילור, שדמותה מלווה את השיח התרבותי על תהילה, אהבה ונשיות מזה עשרות שנים.
ההקשר הביוגרפי של טיילור, שנישאה שמונה פעמים והייתה לאחת הדמויות הנחקרות והמתועדות ביותר בתולדות הקולנוע, העניק השראה ישירה לסוויפט, אשר ביקשה לשקף באמצעות השיר את הדואליות שבין תהילה לאינטימיות.
השיר נכתב, הולחן והופק בשיתוף פעולה הדוק בין סוויפט למרטין ולשלבאק, עימם עבדה בעבר על להיטיה הבולטים בעשור הקודם.
הסאונד בשיר מתאפיין בשילוב של סינתיסייזרים, גיטרות בס והפקה קצבית.
השימוש באפקטים קוליים, בהדהודים ובשכבות ווקליות עדינות נועד להבליט את הגוון האינטימי והמלנכולי של הקול הנמוך של סוויפט, היוצר תחושת פגיעות בתוך עושר הפקה מוקפד.
על פי סוויפט, מטרת השיר הייתה להעמיד בבסיסו שאלה רפלקסיבית: האם ניתן לשמר אהבה אמיתית במציאות שבה כל רגש מתועד, מנותח ונצרך על ידי קהל עצום.
סוויפט התייחסה לשיר כאל "דיון רגשי בתחושת הזרות שבתוך ההצלחה", כשהיא מבקשת, בדומה לאליזבת טיילור בזמנה, לחשוף את הפער בין הדימוי הציבורי לבין הקיום הפרטי של אמנית הנתונה תחת מבט מתמיד.
מבחינה טקסטואלית, השיר נפתח בפנייה ישירה לאליזבת טיילור במילים: "" ("אליזבת טיילור / האם את חושבת שזה לנצח?") – שאלה החוזרת לאורכו של השיר ומשמשת כציר סמנטי החוצה אותו.
הפנייה משמשת גם כמעין דיאלוג פנימי, שבו סוויפט מתבוננת בעצמה דרך דמותה של טיילור.
הביטוי "Forever" מבטא הן את השאיפה לאהבה נצחית והן את ההתמודדות עם תהילה מתמשכת, הכרוכה באובדן הפרטיות ובחשיפת חייה לעין הציבור.
השיר גדוש בפרטים ביוגרפיים וסמליים בחייה של טיילור.
סוויפט מזכירה את פורטופינו, עיירת הנופש האיטלקית בה טיילור ובעלה ריצ'רד ברטון נהגו לבלות, ואת מלון פלאזה אתנה בפריז, שבו חיו השניים זמן ממושך.
אזכורים נוספים כוללים את מסעדת Musso & Frank's בלוס אנג'לס, שבה סעדה טיילור בקביעות, ואת שורת השיר "All my white diamonds and lovers are forever" ("כל היהלומים הלבנים והאהובים שלי הם לנצח"), המאזכרת את הבושם White Diamonds שהשיקה טיילור בשנות התשעים.
הביטוי הבולט ביותר בשיר, "I'd cry my eyes violet" ("הייתי בוכה עד שעיניי היו סגולות"), מהווה הומאז' ישיר לעיניה של טיילור, שתוארו כבעלות גוון סגול-כחלחל.
דימוי זה הופך למטאפורה מרכזית: הדמעות מקבלות גוון צבעוני ואסתטי, המייצג את הסבל האנושי שהפך ליצירת אמנות ציבורית.
כך מנסחת סוויפט את עקרון החיים של שתי הדמויות, האמנית והכוכבת, שחייהן נשזרו בזוהר ובכאב גם יחד.
השיר נכלל במספר רשימות שפרסמו גופי תקשורת שונים לסיכום האלבומים והשירים הטובים ביותר לשנת 2025.
ארגוןרשימהמיקוםמקוררולינג סטון20 השירים המובילים ביותר לשנת 2025: בחירתו של רוב שפילד1Business Insiderהשירים הטובים ביותר לשנת 20256
טיילור סוויפט – כתיבה, הפקה, קולות
מקס מרטין – כתיבה, הפקה, קלידים, פסנתר, הקלטה, תכנות
שלבאק – כתיבה, הפקה, אומניקורד, בס, גיטרה, תופים, הקלטה, תכנות
מתיאס בילנד – הקלטה, טכנאי קול
לאסה מרטן – הקלטה, טכנאי קול
"Emails I Can't Send" (בעברית: אימיילים שאני לא יכולה לשלוח) הוא שיר של הזמרת-יוצרת והשחקנית האמריקאית סברינה קרפנטר, שיצא לאור ב-15 ביולי 2022. השיר משמש כרצועת הפתיחה וכשיר הנושא של אלבום האולפן החמישי שלה, הנושא את אותו השם.
השיר הוא בלדת פסנתר אישית וחשופה, שנכתבה כמעין "מבול של מילים" מתוך הודעות וטיוטות שקרפנטר כתבה לעצמה כדרך להתמודד עם חוויותיה.
מבחינה תמטית, השיר עוסק בבגידה של אביה באמה ובהשפעה של אירוע זה על האופן שבו היא תופסת אהבה ומערכות יחסים.
השיר זכה לשבחים על הכנות והפגיעות שבו, ונחשב על ידי מבקרים כאחד משירי הפתיחה הטובים ביותר של קרפנטר, המכתיב את הטון האינטימי והרפלקטיבי של האלבום כולו.
השיר "Emails I Can't Send" נוצר כחלק מתהליך כתיבה אישי ואינטימי של קרפנטר במהלך תקופת הסגרים של מגפת הקורונה.
השיר והאלבום כולו החלו להתגבש בחדר השינה של קרפנטר, בתקופה שבה החלה לכתוב לעצמה אימיילים ככלי להתמודדות רגשית, מאחר שטרם מצאה מטפל מקצועי באותה עת.
השיר התבסס על מילים, ביטויים ומחשבות מתוך אותן טיוטות שקרפנטר כתבה לעצמה ולא שלחה מעולם.
קרפנטר תיארה את כתיבת השיר כ"פרץ של מילים" שנבע ישירות מתוך התוכן הגולמי של האימיילים, תהליך שהיה כה טבעי עד שמיד עם סיום הכתיבה היא הכריזה על השיר כאלבום הנושא של הפרויקט כולו.
ההשראה המרכזית לשיר היא חוויה אישית וכואבת של אכזבה מדמות שהיוותה עבור קרפנטר מודל לחיקוי.
השיר נכתב מנקודת מבטה של בת המגלה כי אביה ניהל רומן ובגד באמה.
קרפנטר הסבירה שהשיר עוסק באדם שהיא העריכה ואכזב אותה, דבר ששינה באופן מהותי את הדרך שבה היא חוה אהבה ומעניקה אמון במערכות יחסים.
השיר נחשב למעמיק ולחשוף ביותר בקריירה שלה עד לאותה עת, והוא מציב את הטון הרפלקטיבי והפגיע המאפיין את האלבום כולו.
השיר "Emails I Can't Send" מוגדר מבחינה מוזיקלית כבלדת פסנתר נוגה ומשתוקקת.
כרצועת הפתיחה של האלבום, השיר נועד להכתיב את האווירה לשאר הפרויקט, והוא מתאפיין בסגנון גולמי, רב-ממדי ורפלקטיבי.
השיר נשען בעיקרו על ליווי פסנתר המלווה את שירתה של קרפנטר.
המלודיות מתוארות כ"דועכות", מה שמעניק לשיר תחושה אינטימית וחשופה.
המינימליזם בכלי הנגינה מאפשר לטקסט הווידויי לעמוד במרכז.
השיר קצר יחסית ואורכו פחות משתי דקות.
הוא אינו עוקב אחר מבנה פופ סטנדרטי של בית-פזמון, אלא נבנה כמעין "פרץ של מילים" המבוסס על טיוטות אימיילים אמיתיות שכתבה האמנית.
השיר מסתיים במלודיות פסנתר נמוגות שמשמשות כגשר ומשתלבות במעבר חלק לרצועה הבאה, "Vicious".
מעבר זה מסומן בשינוי קצב חד ואינטנסיבי – מבלדה שקטה לקצב מהיר של 130 פעימות לדקה.
קרפנטר עושה שימוש בשירה רכה וחשופה המדגישה את הפגיעות בטקסט, העוסק ביחסיה המורכבים עם אביה.
בחלקים מהשיר היא משלבת מקצבים המזכירים ספוקן וורד, טכניקה ניסיונית בה השתמשה בכמה מרצועות האלבום כדי להעביר תחושה של סיפור סיפורים אותנטי.
המסר והנושא המרכזי של השיר עוסקים בבגידה בתוך התא המשפחתי, אובדן אמון בדמות סמכותית וההשלכות של אירועים אלו על יכולתה של האמנית לקיים מערכות יחסים רומנטיות בעתיד.
השיר נכתב מנקודת מבטה של בת המגלה כי אביה ניהל רומן מחוץ לנישואין ובגד באמה.
נושא זה מוצג כחוויה מכוננת ששינתה באופן יסודי את הדרך שבה קרפנטר מעניקה ומקבלת אהבה.
הטקסט מבטא רגשות גולמיים של אכזבה וגועל כלפי דמות שהיוותה עבורה בעבר מודל לחיקוי.
תמה מרכזית נוספת היא ההתפכחות מאשליית הילדות.
קרפנטר מתארת את הרגע שבו היא מעבדת את הסיבות לאישיותה הנוכחית ומגלה כי ה"דמויות מספרי הסיפורים" של ילדותה אינן מי שחשבה שהן.
גילוי זה מוצג כחלק מתהליך ההתבגרות והבנת המורכבות של מערכות יחסים אנושיות.
הרצועה זכתה לביקורות חיוביות ברובן מצד מבקרים מוזיקליים, אשר שיבחו את כתיבתה של קרפנטר ואת בחירתה לפתוח את האלבום בצורה כה חשופה ואינטימית.
עם זאת, נשמעו גם קולות בודדים שהסתייגו מהשיר בהשוואה לרצועות אחרות באלבום.
מבקרים רבים הגדירו את השיר כרצועת הפתיחה הטובה ביותר בקריירה של קרפנטר עד לאותה עת.
המבקרים ציינו כי השיר "מנחית מהלומה" בתוך פחות משתי דקות ומכתיב בהצלחה את הטון של האלבום כולו – גולמי, רב-ממדי ורפלקטיבי.
נטען כי השיר משמש כמבוא מושלם לרכבת ההרים הרגשית שחווה אדם בתהליך התבגרותו.
השיר תואר כבלדת פסנתר משתוקקת המציגה את כוחה הגובר של קרפנטר ככותבת שירים ואת בגרותה הרגשית.
בביקורות צוינה לטובה "הכנות הרדיקלית" של השיר, המאפשרת למאזין להכיר את קרפנטר כפי שלא הכיר קודם לכן.
מבקרים העריכו את העובדה שקרפנטר זנחה את דימוי ה"ביטחון העצמי המתוכנת" שאפיין את שנותיה בדיסני לטובת חשיפה של מחשבות לא מסוננות, גם אם הן מעמידות אותה במקום פגיע לשיפוט.
לצד השבחים, היו מבקרים שהסתייגו מהשיר או העדיפו רצועות אחרות על פניו.
בביקורת באתר The Strand נטען כי השיר "Decode" הוא בלדת פסנתר רגשית המציגה מילים טובות בהרבה מאלו שמופיעות בשיר הנושא.
הבלוגרית קריסטי מיי דאו ציינה כי אף שהיא מבינה כיצד השיר קובע את האווירה לאלבום, הוא נותר השיר הפחות אהוב עליה מכל שירי הפרויקט.
בפורומים של קהילת המאזינים (כגון רדיט), היו מי שדירגו את השיר במיקום נמוך יחסית לשאר הרצועות, תוך ציון כי אף שהוא משרת את הקונספט, הוא פחות זכיר בהשוואה ללהיטים קצביים יותר באלבום.
במהלך סיבוב ההופעות העולמי של האלבום, השיר תפס מקום קבוע ומשמעותי ברשימת השירים.
הופעות אלו תוארו על ידי מבקרים כלידתו מחדש של המותג "סברינה 2.0", שכן קרפנטר בחרה להתמקד כמעט לחלוטין בחומרים מהאלבום Emails I Can't Send.
בהופעותיה בתקופה זו, ביצעה קרפנטר כ-16 שירים מתוך האלבום (כולל רצועות מגרסת ה-Deluxe), בעוד שחומריה המוקדמים מתקופתה בחברת "הוליווד רקורדס" של דיסני כמעט ולא נכללו במופע.
Empire Earth (בעברית: אֶמפייר אֶרת' או בקיצור- EE) הוא משחק אסטרטגיה בזמן אמת שפותח על ידי חברת Stainless Steel Studios ויצא לאור ב-23 בנובמבר 2001. זהו המשחק הראשון בסדרת Empire Earth.
במשחק נדרש השחקן לאסוף משאבים על מנת לפתח את האימפריה ולכבוש שטחים של אימפריות אחרות.
הוא עובר דרך 500,000 שנים בהיסטוריה האנושית אשר מחולקות ל-14 עידנים.
מהעידן הפרהיסטורי עד עידן הנאנו.
למשחק קיימת הרחבה הנקראת Empire Earth: The Art of Conquest שפותחה על ידי Mad Doc Software ושוחררה ב-17 בספטמבר 2002. ההרחבה הוסיפה תכונות חדשות ביניהן כוח מיוחד לכל אימפריה ועידן חדש הנקרא עידן החלל.
Empire Earth הוא משחק אסטרטגיה בזמן אמת מבוסס היסטוריה ובכך הוא דומה רבות לסדרת Age of Empires.
המשחק עצמו כולל מאפיינים רבים אשר מבדילים אותו מסדרת Age of Empires, כגון גיבורים (hero), "מורל" אשר משפיעה ישירות על עוצמת הכוח הלוחם ואפשרות ליצור מפות וציוויליזציות מותאמות אישית.
למשחק 15 עידנים, אך האחרון שבהם מאופשר רק בהרחבה:
העידן הפרה-היסטורי (500,000 לפני הספירה-30,000 לפני הספירה) - עידן פרימיטיבי מאוד.
הצבא משתמש בעיקר באבנים ובאלות עץ.
עידן האבן - (30,000 לפני הספירה-3000 לפני הספירה) - בעידן זה מתפתחות הספינות הראשונות והקשתים הראשונים.
עידן הנחושת - (3000 לפני הספירה-1000 לפני הספירה) - בעידן זה מתפתחים הסוסים הראשונים והגיבורים הראשונים.
עידן הברונזה - (1000 לפני הספירה-500 לספירה) - מתפתחים כלי המצור הראשונים בעידן זה.
תקופת החושך - (500 לספירה-900 לספירה) - מיוחסת לתקופה שכונתה בשם זה לאחר נפילת האימפריה הרומית ועד לימי הביניים, בשלב זה מתפתחים הכוחות המיוחדים הראשונים.
ניתן לייצר ברברים שיכולים לעבור דרך יערות וויקינגים בעלי הסוואה.
ימי הביניים - (900 לספירה-1400 לספירה) - הצבאות חזקים יותר.
ימי הרנסאנס - (1400 לספירה-1600 לספירה) - מתפתחים הרובים והתותחים הראשונים.
העידן האימפריאלי - (1600 לספירה-1750 לספירה) - שיפור משמעותי בתותחים והרובים.
העידן התעשייתי - (1750 לספירה-1900 לספירה) - מתפתחים הכדורים הפורחים ונשק נגד כלי טיס.
העידן האטומי (מלחמת העולם הראשונה) - (1900 לספירה-1925 לספירה) - התפתחות הצוללות, המטוסים והטנקים.
העידן האטומי (מלחמת העולם השנייה) - (1925 לספירה-1950 לספירה) - שיפור ניכר בטנקים ובמטוסים.
ניתן לייצר נושאות מטוסים ומפציצים גרעיניים.
העידן המודרני - (1950 לספירה-2000 לספירה) - שיפור בתחום האווירי והתת ימי.
מתפתחים המסוקים הראשונים וצוללות גרעיניות.
עידן המידע - (2000 לספירה-2100 לספירה) - התפתחות הרובוטים הראשונים ולייזר.
העידן הזה מתקיים חלקית בעתיד.
עידן הנאנו - (2100 לספירה-2200 לספירה) - טכנולוגיית הנאנו מתקיימת.
עידן החלל - (2200 לספירה-2400 לספירה) - קיים רק בהרחבה של Empire Earth.
החוות עובדות לבד וניתן לייצר מעבורות חלל.
במשחק רגיל יש אפשרות לשלוט על 21 צבאות, למשל: הממלכה של ישראל, ארצות הברית, יוון, צרפת, אנגליה, גרמניה.
השחקן יכול לקבוע את רמת הקושי, כמות המשאבים, גודל המפה, האוכלוסייה המותרת ומספר האזרחים שאיתם מתחיל לשחק.
המשחק כולל אפשרות ליצור מפות על ידי עורך מפות וגם ליצור סרטים.
בעורך אפשר לבטל עידנים, ועל ידי כך למנוע מהשחקן להתקדם מעבר לרמה מסוימת.
גיבורים הן יחידות רגילות המקבלות מענק והופכות חזקות יותר מן האחרות.
את הגיבורים ניתן לייצר במרכזי ערים (town center) או בבניין האימפריה הראשי (capital).
גיבור אסטרטגי - מרפא יחידות סביבו ומסוגל להוריד את המורל של יחידות האויב.
גיבור לוחם - בעל כוח חזק במיוחד ויכולת להעלות את מורל היחידות סביבו.
ניתן לבנות אחד מן הגיבורים הללו מעידן הנחושת, ולפתח אותם בכל עידן חדש.
בין הגיבורים ניתן למצוא את אלכסנדר הגדול, ריצ'רד לב הארי, חניבעל, יוליוס קיסר, נפוליאון, ויליאם הראשון (הכובש) ואוליבר קרומוול.
במשימות יש אפשרות של שליטה על 4 ציוויליזציות:
יוון העתיקה: הסיפור של יוון מתחיל בעידן הפרה היסטורי.
חמש המשימות הראשונות מספרות על עליית יוון לגדולה.
בין המשימות אפשר למצוא את מלחמת טרויה ואת המלחמה הפלופונסית.
שלוש המשימות האחרונות בעלילה של יוון מספרות על כיבושיו של אלכסנדר הגדול.
הכיבושים מתחילים ביוון, עוברים לארץ ישראל ומסתיימים בבבל ובפרס.
אנגליה: כמעט כל המשימות האנגליות קשורות בעימותים עם צרפת.
בשלוש המשימות הראשונות משתתף הגיבור ויליאם הכובש.
שלוש המשימות לאחר מכן נערכות בזמן הפלישה לצרפת במלחמת מאה השנים והשתיים שלאחר מכן נערכות נגד נפוליאון.
גרמניה: ארבע המערכות הראשונות נערכות במלחמת העולם הראשונה.
הגיבור הגרמני הוא הברון האדום.
רוב המשימות בחלק הראשון נערכות בצרפת.
המשימות האחרונות נערכות בזמן הרייך השלישי.
רוסיה: העלילה של רוסיה מתרחשת בעתיד - במאה ה-20 ה-21 ה-22 ו-23. בעידנים אלו שולטים הרובוטים.
המטרה ליצור רוסיה חדשה לגמרי.
Emotions (בתרגום חופשי לעברית: "רגשות") הוא שם אלבומה השני של הזמרת האמריקאית מריה קארי, אשר יצא לאור למכירה עולמית בשנת 1991.
לאחר הצלחת אלבום הבכורה של קארי, חלו שינויים רבים במוזיקה שלה, שהתבטאו במהלך העבודה והיצירה של האלבום השני.
השינוי הבולט והניכר ביותר הוא הרשות שניתנה לקארי בנוגע להפקת האלבום, דבר שנשלל ממנה ברוב תהליך העבודה על אלבום הבכורה שלה.
כמו כן, היא יכלה לבחור את שותפיה לכתיבה כרצונה והדבר הוביל לכך שהאלבום היה יותר מינימליסטי מבחינת העיבודים (בניגוד לאלבום הבכורה) אך עם זאת יותר מגובש מבחינת ההפקה והתכנים, שכולם נכתבו בידי קארי ושותפיה לכתיבה.
קארי עבדה עם מספר מצומצם של כותבים ומפיקים – וולטר אפאנאסייף, צמד המפיקים קלייב וקול (מהלייבל C+C Music Factory) והזמרת-יוצרת קרול קינג.
האלבום הפך במרוצת השנים לאחד הבולטים של קארי בזכות היותו אלבום שבו סגנון המוזיקה השחורה המסורתית הוא הדומיננטי ביותר מבין מכלול אלבומיה.
כמו כן, שיר הנושא מתוכו, Emotions, נצרב בתודעת המאזינים כשיר שבו קארי הגיעה למיצוי של מרבית היכולות הווקאליות שלה – תווים גבוהים בטווח של 5 אוקטבות ותווים נמוכים יותר של בס.
האלבום זיכה את קארי בשתי מועמדויות לפרס הגראמי בעבור התואר מפיקת השנה ו- הופעת הפופ הנשי הטובה ביותר.
בניגוד לאלבום הבכורה, האלבום השני לא לווה במסע יחסי ציבור מאסיבי והדגש היה בעיקר על הופעות במספר תוכניות אמריקאיות (כמו חשיפת הסינגל הראשון בטקס ה- VMA של רשת MTV) וקידום הסינגלים.
יציאתו של הסינגל המוביל מהאלבום, Emotions, הגיע למקום האשון במצעד הבילבורד, והפך לשיר ה-5 שלה לעשות זאת בזמן קצר מאוד.
שני הסינגלים שיצאו אחריו, "Can't Let Go" ו-"Make It Happen", אמנם הצליחו במכירות ובהשמעות ("Can't Let Go" היה השיר המושמע ביותר של 1992 ברדיו האמריקאי), אך לא הצליחו להגיע גם כן למקום הראשון במצעד.
שניהם, הגיעו רק למקום ה-2 וה- 5 בהתאם.
האלבום עצמו לא זכה לאותה הצלחה במכירות כפי שזכה אלבום הבכורה, אך הוא נמכר ב-8 מיליון עותקים והגיע למקום ה-4 ברשימת האלבומים.
עד שנת 2008 האלבום נמכר בלמעלה מ-8 מיליון עותקים ברחבי העולם.
קארי נאלצה להתמודד עם ביקורות לא אוהדות מצד מבקרי המוזיקה שטענו כי היא "זמרת אולפן", וזאת לאור העובדה שהיא סירבה לצאת לסיבוב הופעות.
באותה עת התרחשה שערוריית זיוף ההקלטות של הצמד מילי ונילי, שהובילה את המבקרים לטעון שהתווים הגבוהים של קארי הם בעצם זיוף שנוצר על ידי כלי אולפן.
קארי התייחסה להאשמות אלה בכך שאמרה שאין לה עדיין מספיק ביטחון עצמי כדי להופיע בפני קהל עצום.
מנגד, טענותיהם של מבקרי המוזיקה הופרכו בשנת 1992, כשקארי הופיעה ב- MTV Unplugged מופע אקוסטי בחסות MTV בו הופיעה עם שיריה לעיניהם של המבקרים וקהל המעריצים.
את ההשראה לשיר "Emotions", קארי ושותפיה קיבלו מהשיר "Best Of My Love" של להקת Emotions מ־1977.
באלבומה האחד-עשר, E=MC2, קארי בחרה לשלב באחד מהבתים של השיר "For The Record" שהוקדש למעריצים, את שם השיר "Can't Let Go".
"Make It Happen" שייך לשירי האמונה-עצמית של קארי, בו היא מספרת כיצד החלה את דרכה בתור זמרת, נטולת כסף ונועלת נעליים מרופטות.
את אותן נעליים, כפי שציינה בראיון מספר שנים לאחר מכן, היא שומרת עד היום אצלה.
The Wind, שיר הג'אז היחיד באלבום וגם היחיד אי פעם בכל אלבומיה של קארי, נכתב על גבי לחן ידוע של ראסל פרימן שעבורו קארי כתבה מילים חדשות בעקבות מוות של חבר קרוב בתאונת דרכים.
שם השיר עצמו מושפע גם כן מהשיר They Call the Wind Mariah, שיר מהמחזה Paint Your Wagon שבעקבותיו הוריה של קארי בחרו לה את שמה.
Empire Earth III (בעברית: אֶמפייר אֶרת' שלוש; בראשי תיבות: EE3) הוא משחק אסטרטגיה בזמן אמת שפותח על ידי חברת "Mad Doc Software" והופץ על ידי חברת "Sierra Entertainment" ב-6 בנובמבר 2007. זהו המשחק השלישי בסדרת Empire Earth.
המשחק מכיל חמישה עידנים, פחות מאשר משחקים אחרים בסדרה.
במשחק יש שלושה פלגים: המערב, המזרח התיכון והמזרח הרחוק.
לכל פלג יש החיילים המיוחדים לו, בשונה מהמשחקים הקודמים.
בדומה למשחקים הקודמים, EE3 הוא משחק אסטרטגיה בזמן אמת.
כאמור, יש במשחק שלוש ציויליזציות: המערב, המזרח התיכון והמזרח הרחוק.
בנוסף, פיתחו את תחום הגרעין במשחק יותר מבמשחקים אחרים בסדרה.
במשחק, לכל פלג יש משחקיות שונה באופן יחסי, למשל, במזרח התיכון יש מבנים ניידים, המערב מתבסס על עוצמה, והמזרח הרחוק על יתרון מספרי, בנוסף עם יחידות של מוטציות גנטיות בעידן העתיד.
ב-EE3 יש אפשרות למשחקיות שונה המכונה "World Domination" (שליטה עולמית).
במשחק "World Domination", השחקנים משחקים על פני כדור הארץ וירטואלי, המפוצל למספר מחוזות.
במשחק במצב זה, השחקן יקבל קווסטים ומשימות בעת כיבוש העולם.
יתרה מזאת, כדי לסייע לפשט את המשחק, המשחק צמצם את התקופות לחמישה עידנים: העת העתיקה, ימי הביניים, קולוניאלי, מודרני והעתיד.
פיתוח המשחק החל בשנת 2005, זמן קצר לאחר השקת: Empire Earth II.
Empire הוא אלבומם השני של להקת הרוק האלטרנטיבי הבריטית קסביאן.
הופץ באוגוסט 2006. עם יציאתו לאור האלבום הגיע למקום ראשון במצעד האלבומים של אנגליה.
הסינגל הראשון מאלבום זה היה Empire שהופץ ביולי 2006.
האלבום הוקלט במשך שבועיים לאחר סיבוב ההופעות של הלהקה הבריטית אואזיס.
לפי דברי סולן הלהקה טום מייהן בריאיון למגזין NME, המילה אימפריה (Empire) משתמשת את חברי הלהקה כדי להגדיר משהו טוב.
טום מייהן – שירה בכל השירים חוץ מהשירים Me Plus One ו (Stuntman ושירה בפזמון השיר Shoot The Runner.)
סרג'יו פיזורנו – גיטרה ראשית, קולות רקע, סינתיסייזר, שירה (בשירים Shoot the Runner, Me Plus One ו Stuntman)
ג'יי מהלר – גיטרה קצבית (בכל השירים חוץ מהשירים Empire, Me Plus One ו Stuntman).
"Empire State of Mind" הוא שיר של אומן ההיפ הופ ג'יי זי והזמרת אלישה קיז משנת 2009. השיר יצא כסינגל מאלבומו האחד עשר של ג'יי זי "The Blueprint 3".
פזמון השיר כולל סימפול לשיר Love on a Two-Way Street.
Empire State of Mind היה מועמד לשלושה פרסי גראמי, מתוכן זכה בשתי קטגוריות: "שיר הראפ הטוב ביותר" ו"ביצוע הראפ/שירה הטוב ביותר".
ארגוןרשימהמיקוםמקורבילבורד500 שירי הפופ הטובים ביותר בכל הזמנים118
שירה וקולות רקע – ג'יי זי, אלישה קיז
כותבים – ג'נט סיוול, אנג'לה הנט, ג'יי זי, סילביה רובינזון, בארט קיז, אלישה קיז, אל שוקס
קלידים – ג'ף בסקר, קווין רנדולף
טכנאים – כריס גודבי, אנדריי דוסון, קרל הייבורן, מרקוס טובר, מיקי צוצומי, אן מינצילי
הקלטה – אן מינצילי, לוק סטיל
"Empire" (בעברית: אימפריה) הוא שיר של הזמרת הקולומביאנית שאקירה, מאלבום האולפן העשירי שלה, Shakira.
השיר יצא לאור ב-22 בפברואר 2014, כסינגל שיווקי ראשון מהאלבום ובנוסף יצא כסינגל השני הרשמי מן האלבום.
השיר נכתב על ידי סטיב מק ואינה רולדסן, והופק על ידי שאקירה עצמה ומק.
"Empire" היא בלדת רוק ומילות השיר מדברות על מציאת אהבה כל כך חזקה שהאימפריה של אותם אוהבים כולה לגרום "לעולם להתאחד".
עם יציאתו, "Empire" זכה לשבחים על ידי מבקרי מוזיקה, ששבחו את הזמרת על חזרתה לשורשיים הרוקיים שלה.
חלקם אפילו קראו לבלדה "מדהימה" והשוו את קולה של שאקירה לשל טורי איימוס, ג'ול, ג'וני מיטשל ואלאניס מוריסט.
השיר הגיע למקום 58 במצעד הבילבורד הוט 100 האמריקאי, כאשר מכר בארצות הברית למעלה ממיליון עותקים והוא אחד מהנמכרים ביותר של הזמרת שם.
הווידאו קליפ של השיר, בבימוי דרן קרייג, ג'ונתן קרייבן וג'ף ניקולס, יצא ב-25 במרץ 2014.
ב-10 במרץ 2014, שאקירה העלתה לפייסבוק תמונות שלה מתוך הצילומים לווידאו קליפ של השיר.
בתמונות נראית שאקירה לובשת שמלת כלה לבנה.
ב-13 במרץ, הועלה קליפ עם מילים לשיר לערוצה של הזמרת.
בלוג המוזיקה "Idolator", קרא לקליפ "סרט תיעודי מדהים על טבע עם פסקול עוד יותר מדהים".
הווידאו קליפ הרשמי יצא ב-25 במרץ, ובוים על ידי דרן קרייג, ג'ונתן קרייבן וג'ף ניקולס.
בקליפ, שאקירה מתגלה ככלה יפה בלבן צועדת לכיוון החתן בכנסייה מקושטת בפרחים.
אבל בדמיון, שאקירה משנה את דעתה, מרימה את שמלתה ובורחת מהמקום אל תוך שדה ירוק שטוף שמש.
בסצנה אחרת, היא נראתה עומדת על מדרגות הכנסייה ועולה באש אך לא נפגעת ממנה.
ב-25 במרץ 2014, התקיימה מסיבה לכבוד יציאת האלבום של שאקירה בתיאטרון של תחנת הרדיו "iHeartRadio" בלוס אנג'לס.
בזמן המסיבה, שאקירה הופיעה עם ארבעה שירים מהאלבום, כולל "Empire".
יום לאחר מכן שאקירה הופיעה עם השיר במהלך ראיון שיווקי עם ג'ימי פאלון בתוכנית האירוח שלו.
באותו היום, שאקירה הופיעה עם השיר "Hips Don't Lie" ו-"Empire" בשידור חי במהלך התוכנית "The Today Show".
ב-29 במרץ, שאקירה הופיעה עם השיר "Empire" בשידור חי בתוכנית הכישרונות הבריטית, "The Voice UK".
Empty (בעברית: ריק) הוא האלבום באורך מלא הראשון של להקת האינדסטריאל מטאל האמריקאית גאד ליבס אנדרווטר.
האלבום יצא לאור באוקטובר 1995 דרך American Recordings.
האלבום זכה לביקורות סבירות יחסית.
אתר Allmusic העניק לאלבום שלושה כוכבים מתוך החמישה האפשריים, בטענה ש: "גם הפעם, גאד ליבס אנדרווטר לא מחדשת יותר מדי, אבל מצליחה לשלב בין רוק תעשייתי לבין מוזיקה אלקטרונית בדרכה הייחודית".
כל השירים נכתבו והולחנו על ידי דייוויד ריילי וג'ף טורזו, למעט שיר 8.
בקליפ ניתן לראות את הלהקה מנגנת מחוץ למפעל תעשייתי.
הקליפ בוים והופק על ידי קלרק אדי.
בקליפ ניתן לראות את חברי הלהקה מנגנים בתאורה בוהקת ובהירה, וקטעים שבהם נראים חברי הלהקה מסתתרים ביער.
אנדראו מקגי - גיטרה בס
Emotion (מעוצב כ-E•MO•TION) הוא אלבום האולפן השלישי של הזמרת הקנדית קארלי ריי ג'פסן.
האלבום יצא לאור תחילה ביפן ב-24 ביוני 2015, וכחודשיים לאחר מכן, ב-21 באוגוסט, בארצות הברית דרך חברות התקליטים 604, Schoolboy ואינטרסקופ רקורדס.
ביפן מכר האלבום 12,189 עותקים בשבוע הראשון להוצאתו והגיע למקום השמיני במצעד האלבומים היפני.
כתב העת בילבורד דירג את האלבום במקום ה-50 ברשימתם "100 האלבומים הטובים ביותר של העשור השני".
מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-47. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-50.
ג'פסן הודיעה לראשונה שהיא עובדת על האלבום בדצמבר 2013. האלבום תוכנן לצאת לאור בתחילת שנת 2014, אך לבסוף הוצאתו נדחתה.
לדברי ג'פסן, היא לא רצתה למהר להוציא את האלבום, ובמהלך הכנתו היא כתבה 250 שירים.
האלבום הופק על ידי מאטמן & רובין, שלבאק, כריסטופר ג'יי באראן, בן רומנס, פיטר סוונסון, ג'ף הלטראקס, אריאל ראצ'שייד, דב היינס, Stint, זאכרי גריי, רוסתם בטמנגליג', דניאל ניגרו, גרג קורסטין, The High Street, קרל פאלק, רמי יעקב, גרג ולס, LULOU, ווטר ג'נסן וקייל שירר.
"I Really Like You" - יצא לאור ב-2 במרץ 2015 כסינגל הראשון מהאלבום.
השיר זכה להצלחה מסחרית והגיע למעמד זהב במספר מדינות, ביניהן קנדה ויפן.
הקליפ לשיר, בו מופיע השחקן טום הנקס, פורסם ב-6 במרץ וכונה "אחד מעשרת הקליפים הטובים ביותר של שנת 2015" על ידי מגזין המוזיקה בילבורד.
"Run Away with Me" - יצא לאור כסינגל השני מהאלבום ב-17 ביולי 2015, יחד עם הקליפ לשיר, כאשר חודש לפני כן יצא לאור השיר בספרד.
השירים "All That" ו-"E•MO•TION" יצאו לאור כסינגלים שיווקיים.
אזור תאריך מהדורה פורמט חברת תקליטים מקור יפן 24 ביוני 2015 סטנדרטית
יוניברסל מיוזיק גרופ ארצות הברית 21 באוגוסט 2015 אירופה 18 בספטמבר 2015
Empire: Original Soundtrack from Season 1 הוא אלבום הפסקול הבכורה של צוות השחקנים של סדרת הדרמה המוזיקלית "אימפריה" המשודרת ברשת פוקס.
האלבום כולל שירים שהופיעו במהלך בעונה הראשונה של הסדרה, ומבוצע על ידי אמנים שונים.
הוא הוצא לאור על ידי חברת התקליטים קולומביה רקורדס ב-10 במרץ 2015. הפסקול זכה לשבחים וביקורות חיוביות ודורג במקום הראשון במצעד האלבומים האמריקאי בילבורד 200. ב-11 בספטמבר 2015, יצא פסקול נוסף בשם Empire: The Complete Season 1, המכיל כל שיר שהושמע בסדרה שלא נכללו בפסקול הרשמי.
"אימפריה" עלתה לשידור ב-7 בינואר 2015 ברשת פוקס.
לאחר שמצא את השחקנים הראשיים, החל יוצר הסדרה לי דניאלס לחפש מפיק מוזיקלי מוכשר.
מאחר שדניאלס מחשיב את טעמו המוזיקלי כ"מיושן", הוא ביקש עצה מילדיו.
אחרי שילדיו המליצו לו ליצור קשר עם מפיק העל טימבלנד, שאחראי ללהיטים רבים בתעשיית המוזיקה, דניאלס עשה זאת.
טימבלנד בסופו של דבר נענה לבקשה וניהל צוות המורכב מפזמונאים ואמני מוזיקה מוכשרים.
טימבלנד תיאר את תהליכו היצירתי כמבוסס על "עבודה הדוקה עם הכותבים" על מנת לעזור לו להפיק שירים שמבוססים על הדמות ששרה אותם.
לפרק הפיילוט לבד, הופקו 12 שירים.
בעקבות הצלחתה של הסדרה, הודיעו קולומביה רקורדס כי אלבום פסקול ייצא לאור ב-10 במרץ 2015.
בעקבות יציאת האלבום, ביצע ג'סי סמולט את השיר "Good Enough" בתוכנית האירוח של אלן דג'נרס.
סמולט התראיין אצל דג'נרס וניצל את ההזדמנות כדי לצאת מהארון, וקיבל תשומת לב תקשורתית משמעותית.
בריישר גריי וסמולט ביצעו גם את השיר "You're So Beautiful" בתוכנית הבוקר "בוקר טוב אמריקה".
במהלך טקס פרסי המוזיקה של בילבורד 2015, גריי, סמולט ואסטל ביצעו שני שירים מהאלבום.
בנוסף, יצא צוות השחקנים לסיבוב הופעות תקשורתי ברחבי המדינה.
בארצות הברית, הוא הגיע למקום הראשון במצעד האלבומים האמריקאי בילבורד 200 עם 130,000 עותקים נמכרים, ובכך עקף את אלבומה ה-13 של מדונה, Rebel Heart.
למרות שאלבומה של מדונה היה האלבום הנמכר ביותר של השבוע, אימפריה עקפה את האלבום בסטרימינג.
נכון לאוקטובר 2015, מכר האלבום 439,000 עותקים בארצות הברית.
האלבום הגיע למקום 26 במצעד האלבומים הקנדי עם 1,300 עותקים נמכרים.